
ATKLĀTA KONURSA
“AUTOBUSU NOMA BRAUCIENIEM PA LATVIJU UN EIROPAS SAVIENĪBU VISPĀRĪGĀS VIENOŠANĀS IETVAROS AUTOTRANSPORTA IEGĀDE”  (identifikācijas numurs LLKC 2025/3)
apspriedes ziņojums
2025.gada 11.novembrī
Pasūtītājs: SIA „Latvijas Lauku konsultāciju un izglītības centrs”.
Apspriedes dalībnieki: ZS "Šiveriņi"      
Iepirkuma priekšmets: Autobusu noma braucieniem Latvijas teritorijā un pa Eiropas Savienību vispārīgās vienošanās ietvaros saskaņā ar iepirkuma nolikuma un tehniskās specifikācijas (3. pielikums) prasībām.  
Publicēts Elektronisko iepirkumu sistēmā: 2025.gada 22. oktobrī.
Ieinteresēto piegādātāju komentāru iesniegšanas termiņš: 2025.gada 5. novembris

Par tehniskās specifikācijas prasībām:
	Tehniskās specifikācijas prasība

	Pasūtītāja secinājumi un vērtējums

	Transporta līdzeklim jāatbilst EURO 6 atgāzu emisijas standartam
	Lūdzam izvērtēt iespēju samazināt prasīto EURO 6 emisijas standartu uz EURO 4 emisijas standartu, lai nodrošinātu plašāku konkurenci un efektīvāku iepirkuma rezultātu.
Samazinot EURO standartu, palielināsies potenciālo pretendentu skaits, jo vairāk pārvadātāju varēs piedalīties ar esošo autobusu parku.
Autobusu tehniskais un vizuālais stāvoklis nav tieši saistīts ar EURO emisijas klasi — arī zemākas  EURO klases autobusi ir labā tehniskā un estētiskā stāvoklī.
	Priekšlikums izslēgt no iepirkuma prasību, ka autobusam jāatbilst EURO 6 atgāzu emisijas standartam, netiek atbalstīts. Iepirkums tiek finansēts no publiskajiem līdzekļiem, tādēļ tā īstenošanai jābūt saskaņotai ar kopējo valsts un LLKC politiku vides aizsardzības un ilgtspējas jomā, kuras mērķis ir samazināt transporta radītos izmešus. Tāpat LLKC pamatvērtībās ietilpst ilgtspējīga saimniekošana, otrreizēja resursu izmantošana un videi draudzīgu risinājumu, tostarp elektro un zemu emisiju transportlīdzekļu, izmantošana. EURO 6 emisijas standarta prasība ir būtiska arī praktisku apsvērumu dēļ, jo daudzās Eiropas pilsētās ir noteikti ierobežojumi, kas liedz iebraukt pilsētas teritorijā transportlīdzekļiem, kas neatbilst šim standartam. Ņemot vērā, ka LLKC organizētie ārvalstu braucieni bieži ietver uzņēmumu apmeklējumus pilsētu teritorijās vai to tuvumā, šī prasība nodrošina iespēju pilnvērtīgi izpildīt mācību programmas saturu. Tāpat šāda prasība pasūtītājam garantē, ka tiek izmantoti salīdzinoši jauni, droši un komfortabli autobusi, kas samazina tehnisku problēmu risku tālos braucienos. Pamatojoties uz minēto, prasība par atbilstību EURO 6 standartam tiek saglabāta kā būtiska kvalitatīva, droša un videi atbildīga pakalpojuma nodrošināšanai.

